Genesis 21:21,Numbers 10:12,Numbers 15:32 NIV - While he was living in the Desert of - Bible Gateway
Numbers 15:32 New International Version (NIV) Kubaanse Vryheidsvegter Se Waarskuwing Aan Amerika: ‘Maak Oop Julle Oë … Julle beweeg Al Nader Aan ’n Sosialistiese Regering' - Joy! Digital
Kubaanse Vryheidsvegter Se Waarskuwing Aan Amerika: ‘Maak Oop Julle Oë … Julle beweeg Al Nader Aan ’n Sosialistiese Regering’
-deur dr. Julio Antonio Del Marmol |PJMedia.com
Foto: (Alex Brandon AP Photo / via PJMedia)
Maak oop julle oë, Amerika – die “Land van geleenthede” …
Terwyl duisende mense die strate invaar om te protesteer (’n reg wat in die grondwet verskans is), is ek bevrees dat ons die pad byster geraak het. Ons betoog vir al die verkeerde redes en beweeg al nader aan ’n sosialistiese en / of kommunistiese regering.
Ongeag hoeveel keer die regisseur Michael Moore dit sê: Kuba is nie ’n baken van hoop nie. Dit is nie ’n ekonomiese suksesverhaal nie. As ’n Kubaanse vlugteling kan ek met gesag oor die postrewolusionêre ondergang van Kuba en die afskuwelike gevolge van kommunisme debatteer. Ek is ‘n vryheidsvegter en het nie bande met enige politieke party nie.
Toe Kuba nog ’n demokrasie was
Ek is in ’n Kuba gebore, ’n land wat ’n pragtige demokrasie was. Dit het baie ooreengestem met wat ons in Amerika het. Daar was mense aan die regter- en linkerkant [van die politieke spektrum] en hulle het oor politieke idees gedebatteer; dit is egter altyd met wedersydse respek gedoen.
In die laat 1940’s en vroeë 1950’s het Kuba se politiek begin verander. Dit is deur ekstreme linkses gekaap om die goeie dinge waarvoor Kuba gestaan ​​het, te vernietig.
Soortgelyk aan wat ons nou in Amerika sien, met organisasies soos Antifa, het hierdie haatvervulde ideologie voortgegaan om aan te hits, te belaster en te vernietig. As jy nie inskiklik was nie, het hulle jou met verwerplike en neerhalende terme toegesnou – klink dit bekend?
Ek het hierdie gif eerstehands ervaar en gesien hoe dit ’n hele samelewing beskadig op maniere wat niemand verwag het nie. Hoe kon dit in ’n land gebeur waar mense geleerd is, waar die samelewing goed funksioneer en alle gevestigde instellings dié wat weerloos, siek en bejaard is, beskerm. Wat het gebeur? Soos met ander groot ryke, het die land homself vernietig …